શહેરના સામા કાંઠે દસ દિવસ પૂર્વે લગલગાટ આંઠ જેટલી કારના કાચ તોડી મ્યુઝિક સિસ્ટમની ચોરી થઇ હોવાની ઘટના સામે આવી હતી આ ચોરીને અંજામ આપનાર મહારાષ્ટ્રના મુંબઈના વિવિધ વિસ્તારમાં રહેતા ત્રણ મુસ્લિમ મિત્રોની આંતરરાજ્ય ગેંગને ક્રાઇમ બ્રાન્ચની ટીમે વેશપલટો કરી દબોચી લીધા છે આ ત્રિપુટીએ રાજકોટમાં 10 સહીત 34 નોંધાયેલા ગુનાઓની કબૂલાત આપી છે એક ધારણા મુજબ આ આંકડો 300 પાર જાય તેવી પણ શક્યતા છે પોલીસે ગુનામાં ઉપયોગમાં લેવાયેલ બે કાર, ડિસમિસ સહિતના સાધનો કબ્જે કર્યા છે આ ગેંગ 11 વર્ષ પછી પકડાઈ હોવાનું એસીપી સરવૈયાએ જણાવ્યું હતું